Knitbuddies.com lehele sattusin ma mõistagi Haapsalu salli teemat googeldades, aga et jaapani keeles nüüd ka seto pitsist ja haapsalu pitsist lugeda võib, oli suureks üllatuseks. Raamatusse saab kiigata  Amazoni jaapani lehel  Hakka või ostlema jälle, nii põnev on...      Salliga on lood sellised, et käitun nagu värskelt armunud: 11 tundi olin tööl ära ja juba jooksen, käed pikalt ees, tema on mind palavalt oodanud ning meil on koos olla väga hää. Kirgline suhe, ma ütlen...      Valmis on umbes pool. Mõlgutan mõtteid, et kas seekord minna jälle lihtsama vastupanu teed ja kududa pits külge või siis piinata ennast ka natuke. Arvutamine, see on asja juures piinarikas, kudumine ja külgenõelumine on... no päris köki-möki ei saa  öelda, aga tehtav.